**ПРОТОКОЛ № 33/ 13.01.2020 г.**

Днес, **13.01.2020 г. от 13:00 часа**, в сградата на общинска администрация Несебър, в гр. Несебър, ул. „Еделвайс“ № 10, в заседателна зала на първи етаж, се проведе заседание на Общинска избирателна комисия в община Несебър (ОИК), назначена с Решение № 874-МИ/29.08.2019 год. на Централната избирателна комисия за произвеждане на избори за общински съветници и кметове на 27 октомври 2019г., а именно:

1.Силвия Стоянова Димитрова – Председател;

2. Евдокия Атанасова Делибалтова – Заместник - председател;

3. Жулиета Иванова Белева – Заместник - председател ;

4. Десислава Николова Николова – секретар ;

5. Светослава Димитрова Наумова – член;

6. Зорница Недялкова Кудева– член;

7. Симеон Александров Чокелиев– член;

8. Веселин Михайлов Радев– член;

9. Ангел Георгиев Карастоянов– член;

10. Диана Нейкова Атанасова– член;

11. Виолета Руменова Попова– член;

12. Ирена Викторова Окишелова– член;

13. Таня Панайотова Панайотова-Маркова– член;

Няма отсъстващи членове на ОИК – Несебър.

Председателят на ОИК – Несебър констатира, че е налице кворум и обяви заседанието за открито. Същият предложи заседанието да протече по следния дневен ред:

**Проект за дневен ред:**

|  |  |  |
| --- | --- | --- |
| № | **Материали за заседанието:** | **Член ОИК****докладчик** |
|  | постъпил на ел. поща на ЦИК сигнал от Pipo Pipov nbat2002@abv.bg, с лице посочено като автор на писмото – Николай Йорданов | **ДН/ ВП** |
|  | Разни | **ДН/ ВП** |

Не постъпиха други предложения за дневен ред или за допълване на така предложения, поради което той беше подложен на гласуване.

**Резултати от поименно гласуване на членовете на ОИК – Несебър:**

|  |  |  |
| --- | --- | --- |
| **Член на ОИК** | **ЗА** | **ПРОТИВ** |
| СИЛВИЯ СТОЯНОВА ДИМИТРОВА |  |  |
| ЖУЛИЕТА ИВАНОВА БЕЛЕВА |  |  |
| ЕВДОКИЯ АТАНАСОВА ДЕЛИБАЛТОВА |  |  |
| ДЕСИСЛАВА НИКОЛОВА НИКОЛОВА |  |  |
| СВЕТОСЛАВА ДИМИТРОВА НАУМОВА |  |  |
| ЗОРНИЦА НЕДЯЛКОВА КУДЕВА |  |  |
| СИМЕОН АЛЕКСАНДРОВ ЧОКЕЛИЕВ |  |  |
| ВЕСЕЛИН МИХАЙЛОВ РАДЕВ |  |  |
| АНГЕЛ ГЕОРГИЕВ КАРАСТОЯНОВ |  |  |
| ДИАНА НЕЙКОВА АТАНАСОВА |  |  |
| ВИОЛЕТА РУМЕНОВА ПОПОВА |  |  |
| ИРЕНА ВИКТОРОВА ОКИШЕЛОВА |  |  |
| ТАНЯ ПАНАЙОТОВА ПАНАЙОТОВА-МАРКОВА |  |  |

**Гласували „За”– 13 души; „Против”– няма**

**Предвид формираното мнозинство, решението се счита прието.**

След приемането на дневния ред се пристъпи към разглеждане на точките от същия и вземане на решения, като за протоколчик беше определен единодушно **Десислава Николова Николова.**

**По точка 1 (едно) от дневния ред:** постъпил на ел. поща на ЦИК сигнал от Pipo Pipov nbat2002@abv.bg, с лице посочено като автор на писмото – Николай Йорданов

В ОИК – Несебър е постъпило под вх. № 166/08.01.2020 год. писмо от ЦИК с техен изх. № МИ – 15 – 3/07.01.2020 год

С цитираното писмо, ЦИК препраща по компетентност постъпил на ел. поща на ЦИК сигнал, от ел. поща Pipo Pipov nbat2002@abv.bg, с лице посочено, като автор на писмото – Николай Йорданов.

 Сигналът не е подписан, не са посочени индивидуализиращите данни на лицето Николай Йорданов, вписано като негов автор.

 В сигнала се твърди, че кмета на община Несебър - Николай Димитров „е в ареста повече от два месеца и по тази причина неоправдано и неоснователно не е ходил на работа и не изпълнява служебните си задължения в продължение на повече от един месец – от 11.11.2019 год., когато е положил клетва като кмет“.

 Според подателя на сигнала, това е основание за откриване на процедура за предсрочно прекратяване на правомощията на Николай Димитров, избран за кмет на община Несебър на произведените на 27.10.2019 год. избори за общински съветници и за кметове.

 За да се произнесе, ОИК-Несебър взе предвид следното:

 Нормативният акт уреждащи обществените отношения за условията, организацията и реда за произвеждане на изборите в Република България, в случая за органите на местно самоуправление, е ИК.

 След приключване на изборите, процедурата по предсрочно прекратяване на правомощията на кметове и общински съветници е уредена в ЗМСМА – чл. 30 за общинските съветници, респ. чл. 42 за кметовете /на община и на кметове на кметства/.

 Доколкото решенията на ОИК са индивидуални административни актове, то преди издаването им, следва да бъде открито и проведено административно производство съобразно процесуалните правни норми относими към всеки конкретен случай.

 Правните норми, респективно нормативните актове биват общи и специални.

Нормативният акт, който урежда издаването, оспорването и изпълнението на административните актове /общи и индивидуални/, както и разглеждането и решаването на сигналите и предложенията на гражданите и организациите е Административно-процесуалния кодекс /АПК/.

Както бе посочено по – горе в ИК и ЗМСМА се съдържат правните норми уреждащи конкретните обществени отношения, свързани с условията, организацията и реда за произвеждане на изборите за органи на местно самоуправление в Република България, респективно прекратяване на правомощията на кметове и общински съветници.

В този смисъл правните норми, обективирани в ИК и ЗМСМА са специални по отношение на АПК.

Когато даден вид обществени отношения са уредени различно в общи и специални правни норми, прилагат се правилата обективирани в специалните правни норми.

Когато в специален закон, респективно правна норма, не е посочено нещо различно, прилага се общата правна норма.

Нито в ИК, нито в ЗМСМА, като специални закони по отношение на възникване и прекратяване на правомощия на общински съветници и кметове, се съдържат правни норми уреждащи правилата за подаване на сигнал.

В този случай и след като не е посочено нещо друго, следва да се приложат общите правила уредени в АПК.

Правните норми уреждащи правилата за подаване на предложения и сигнали са чл. 107 и сл. от АПК.

В случая приложим е чл. 111, ал. 4 от АПК, според който: „Не се образува производство по анонимни предложения или сигнали, както и по сигнали, отнасящи се до нарушения извършени преди повече от две години“.

ОИК – Несебър счита, че е налице хипотезата на анонимен сигнал по аргумент на противното на чл. 111, ал. 1 от АПК. Това е така, тъй като в сигнала не са посочени трите имена на подателя, ЕГН, постоянен адрес или адрес за кореспонденция и сигнала не е подписан. Единствената безспорна информация в сигнала е ел. поща, от която е изпратен.

Според трайната съдебна практика, индивидуализирането на подателя на сигнала е условие за неговата допустимост съгласно изискването на чл. 111, ал. 4 АПК.

С**ъгласно цитирания текст от АПК, не се образува производство по анонимни предложения или сигнали.**

Предвид изложените по – горе доводи, на основание чл. 111, ал. 4 от АПК и съгласно правомощията си по чл. 87, ал. 1, т. 1 от ИК, във връзка с чл. 42 от ЗМСМА, Общинска избирателна комисия – Несебър, прие следното **РЕШЕНИЕ № 185: Оставя без разглеждане сигнал**, подаден от Pipo Pipov nbat2002@abv.bg по ел. поща, с лице посочено като автор на писмото – Николай Йорданов.

Решението може да се обжалва пред Административен съд - Бургас по реда на чл. 459 от ИК в седмодневен срок от обявяването му.

Препис от решението да се изложи на информационното табло на Общинска избирателна комисия – Несебър, да се публикува на интернет страницата й, както и да се изпрати на ЦИК за сведение.

 По отношение реда за обжалване на настоящото решение, беше изказано становище от Силвия Димитрова, че същото подлежи на обжалване пред ЦИК по реда на чл.88 от ИК в срок три дни от обявяването му. В частта на решението за обжалваемост пред Административен съд - Бургас по реда на чл. 459 от ИК в седмодневен срок от обявяването му, председателят на ОИК – Несебър изрази несъгласие, тъй като настоящото решение не съставлява решение или отказ по смисъла на чл.42, ал.5 от ЗМСМА.

**Резултати от поименно гласуване на членовете на ОИК – Несебър:**

|  |  |  |
| --- | --- | --- |
| **Член на ОИК** | **ЗА** | **ПРОТИВ** |
| СИЛВИЯ СТОЯНОВА ДИМИТРОВА |  |  |
| ЖУЛИЕТА ИВАНОВА БЕЛЕВА |  |  |
| ЕВДОКИЯ АТАНАСОВА ДЕЛИБАЛТОВА |  |  |
| ДЕСИСЛАВА НИКОЛОВА НИКОЛОВА |  |  |
| СВЕТОСЛАВА ДИМИТРОВА НАУМОВА |  |  |
| ЗОРНИЦА НЕДЯЛКОВА КУДЕВА |  |  |
| СИМЕОН АЛЕКСАНДРОВ ЧОКАЛИЕВ |  |  |
| ВЕСЕЛИН МИХАЙЛОВ РАДЕВ |  |  |
| АНГЕЛ ГЕОРГИЕВ КАРАСТОЯНОВ |  |  |
| ДИАНА НЕЙКОВА АТАНАСОВА |  |  |
| ВИОЛЕТА РУМЕНОВА ПОПОВА |  |  |
| ИРЕНА ВИКТОРОВА ОКИШЕЛОВА |  |  |
| ТАНЯ ПАНАЙОТОВА ПАНАЙОТОВА-МАРКОВА |  |  |

**Гласували „За”– 13 души; „Против”– 0**

**Предвид формираното мнозинство, решението се счита прието.**

**По т. 2 от дневния ред:** *Разни*

Предвид необходимостта от определяне на двама членове от ОИК – Несебър, коитообявяват екземплярите от решенията на настоящото заседание, Общинска избирателна комисия – Несебър, прие **РЕШЕНИЕ № 186** за днешното заседание на Общинската избирателна комисия, обявяването на решенията да се извърши от Ангел Георгиев Карастоянов и Веселин Михайлов Радев.

Решението може да се обжалва пред Централната избирателна комисия по реда на чл.88 от ИК в срок три дни от обявяването му.

Препис от решението да се изложи на информационното табло на Общинска избирателна комисия – Несебър и да се публикува на интернет страницата й.

**Резултати от поименно гласуване на членовете на ОИК – Несебър:**

|  |  |  |
| --- | --- | --- |
| **Член на ОИК** | **ЗА** | **ПРОТИВ** |
| СИЛВИЯ СТОЯНОВА ДИМИТРОВА |  |  |
| ЖУЛИЕТА ИВАНОВА БЕЛЕВА |  |  |
| ЕВДОКИЯ АТАНАСОВА ДЕЛИБАЛТОВА |  |  |
| ДЕСИСЛАВА НИКОЛОВА НИКОЛОВА |  |  |
| СВЕТОСЛАВА ДИМИТРОВА НАУМОВА |  |  |
| ЗОРНИЦА НЕДЯЛКОВА КУДЕВА |  |  |
| СИМЕОН АЛЕКСАНДРОВ ЧОКАЛИЕВ |  |  |
| ВЕСЕЛИН МИХАЙЛОВ РАДЕВ |  |  |
| АНГЕЛ ГЕОРГИЕВ КАРАСТОЯНОВ |  |  |
| ДИАНА НЕЙКОВА АТАНАСОВА |  |  |
| ВИОЛЕТА РУМЕНОВА ПОПОВА |  |  |
| ИРЕНА ВИКТОРОВА ОКИШЕЛОВА |  |  |
| ТАНЯ ПАНАЙОТОВА ПАНАЙОТОВА-МАРКОВА |  |  |

**Гласували „За”– 13 души; „Против”– няма**

**Предвид формираното мнозинство, решението се счита прието.**

Поради изчерпване на дневния ред, председателят на ОИК – Несебър обяви закриването на заседанието в 13:56 часа.

ПРОТОКОЛЧИК:\_\_\_\_\_\_\_\_\_\_\_\_\_\_\_\_\_\_

  **Десислава Николова**

ПРЕДСЕДАТЕЛ:\_\_\_\_\_\_\_\_\_\_\_\_\_\_\_\_\_\_

  **Силвия Димитрова**

СЕКРЕТАР:\_\_\_\_\_\_\_\_\_\_\_\_\_\_\_\_\_\_\_\_\_\_

  **Десислава Николова**